Foto: Twitter/momentsuk Bugun, 15 oktabrda Iroq poytaxti Bag‘dod shahrida sodir etilgan portlash oqibatida qurbon bo‘lganlar soni 31 nafarga yetgan. Assoshieyted Press agentligining shifokorlar va politsiya mahkamasiga tayangan holda xabar qilishicha, kamida 65 kishi tan jarohati olgan. Bundan avval, hudkush terrorchining xurujidan 17 kishi halok bo‘lgani xabar qilingan edi. Voqea shaharning shimolidagi Shaab tumanida, shialarning xotira marosimida sodir etilgan. Hozircha, mazkur jinoyat uchun javobgarliki hech bir tashkilot zimmasiga olmagan.